b'\n_START_ARTICLE_\nAeroekologia\n_START_PARAGRAPH_\nAeroekologia (engl. Aeroecology) on monitieteellinen tutkimusala, jossa analysoidaan ekologian, meteorologian, fysiikan sek\xc3\xa4 tietokonemallinnuksen avulla lintujen, hy\xc3\xb6nteisten, lepakoiden, siitep\xc3\xb6lyn ja mikrobien riippuvaisuutta alimmista ilmakeh\xc3\xa4n kerroksista. Aeroekologia eli ilmakeh\xc3\xa4n ekologia on uusi tapa tutkia eri lajien liikkeit\xc3\xa4 ja muuttoa sek\xc3\xa4 sairauksien levi\xc3\xa4mist\xc3\xa4. Samalla voidaan analysoida ja mallintaa itse ilmakeh\xc3\xa4\xc3\xa4kin._NEWLINE_K\xc3\xa4sitteen on tehnyt tunnetuksi Bostonin yliopiston biologian professori Thomas H. Kuntz. Tutkijat hy\xc3\xb6dynt\xc3\xa4v\xc3\xa4t s\xc3\xa4\xc3\xa4tutkaverkostoja ja yksitt\xc3\xa4isi\xc3\xa4 tutkia paikantaakseen lintu- ja lepakkoparvet. My\xc3\xb6s infrapunakameroita k\xc3\xa4ytet\xc3\xa4\xc3\xa4n ja yksitt\xc3\xa4isiin lepakoihin voidaan kiinniitt\xc3\xa4\xc3\xa4 radiovastaanottimia. Esimerkiksi lepakoiden liikkeist\xc3\xa4 saadulla tiedolla analysoidaan viljelysmaiden vuodenaikaista ja vuosittaista muuttumista ilmastonmuutoksen edetess\xc3\xa4.'